proxectonos/corpus_dominio_legal_administrativo_tmp huggingface dataset:
RESOLUCIÓN do 17 de marzo de 2014 pola que se convoca a Xornada sobre financiamento europeo para proxectos de fomento da actividade física e do deporte.
Escola Galega de Administración Pública — III. Outras disposicións — 24/03/2014

Dentro do plan de actividades da Escola Galega de Administración Pública para o ano 2014 e de acordo coas funcións atribuídas pola Lei 4/1987, do 27 de maio, de creación da Escola, e pola Lei 10/1989, do 10 de xullo, de modificación da anterior, convócase, en colaboración coa Secretaría Xeral para o Deporte e a Fundación Galicia Europa, a Xornada sobre financiamento europeo para proxectos de fomento da actividade física e do deporte. Esta actividade desenvolverase conforme as seguintes bases:
1. Obxectivos:
Informar o sector deportivo sobre as diferentes posibilidades de financiamento de proxectos europeos no ámbito da actividade física e do deporte.
2. Contidos:
Serán tratados, entre outros, os seguintes temas:
– Proxectos europeos: tramitación e financiamento.
– Posibilidades de financiamento de proxectos europeos no ámbito da actividade física e o deporte.
– Erasmus +: contexto do programa, accións financiables, exemplos de proxectos financiados.
3. Destinatarios:
Concellos galegos, federacións deportivas galegas, clubs deportivos, xestores deportivos, directores e profesores de centros educativos galegos con proxectos de fomento de actividade física e deportiva e interesados en xeral.
4. Desenvolvemento:
Lugar: Escola Galega de Administración Pública (EGAP).
Data e horario: martes, 1 de abril de 2014, das 16.00 ás 20.00 horas.
Duración: 4 horas lectivas.
5. Número de prazas:
Limitado pola capacidade do local.
6. Solicitudes:
As persoas interesadas deberán formalizar a súa inscrición a través da área de matrícula da web da EGAP: https://egap.xunta.es/matricula/
As persoas solicitantes poderán obter máis información en horario das 8.30 ás 14.30 horas, chamando aos seguintes números: 981 54 62 41/981 54 62 39.
7. Prazo:
O prazo de inscrición estará aberto desde as 8.00 horas do día 24 marzo ata as 0.00 horas do día 30 de marzo de 2014.
8. Modificacións:
A EGAP reserva para si a facultade de interpretar e de resolver as incidencias que poidan xurdir no desenvolvemento desta xornada, así como a facultade de cancelala se o escaso número de solicitudes non xustificase a súa realización.
9. Certificado de asistencia:
Ao final da xornada entregaráselles un certificado de asistencia a aquelas persoas inscritas que participasen asiduamente e sempre que a súa asistencia sexa igual ou superior ao 90 % das horas lectivas programadas. Neste documento aparecerán de forma expresa o contido, a data e o lugar de realización desta xornada.
Santiago de Compostela, 17 de marzo de 2014
ORDE do 20 de marzo de 2014 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
Consellería do Medio Rural e do Mar — II. Autoridades e persoal — 27/03/2014

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Por outra banda, a teor do previsto no Acordo do Consello da Xunta de Galicia do 6 de xuño de 2002, no cal se fixou a composición do Consello de Administración da Autoridade Portuaria de Ferrol-San Cibrao, nel intégranse un representante dos concellos de Cervo e Xove que alternarán cada dous anos.
Tendo en conta que mediante a Orde do 23 de febreiro de 2012 (DOG número 47, do 7 de marzo) se dispuxo o nomeamento de vogal en representación do Concello de Xove, e transcorrido o período de dous anos antes indicado, cómpre efectuar un novo nomeamento.
Polo exposto, en exercicio da facultade atribuída,
O cesamento de José Demetrio Salgueiro Rapa como vogal no Consello de Administración da Autoridade Portuaria de Ferrol-San Cibrao, en representación do Concello de Xove, agradecéndolle os servizos prestados.
Santiago de Compostela, 20 de marzo de 2014
ORDE do 20 de marzo de 2014 pola que se dispón o nomeamento dun vogal do Consello de Administración da Autoridade Portuaria de Ferrol-San Cibrao.
Consellería do Medio Rural e do Mar — II. Autoridades e persoal — 27/03/2014

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Por outra banda, a teor do previsto no Acordo do Consello da Xunta de Galicia do 6 de xuño de 2002, no cal se fixou a composición do Consello de Administración da Autoridade Portuaria de Ferrol-San Cibrao, nel intégranse un representante dos concellos de Cervo e Xove que alternarán cada dous anos.
Tendo en conta que mediante a Orde do 23 de febreiro de 2012 (DOG número 47, do 7 de marzo) se dispuxo o nomeamento de vogal en representación do Concello de Xove, e transcorrido o período de dous anos antes indicado, cómpre efectuar un novo nomeamento.
Polo exposto, en exercicio da facultade atribuída,
Por proposta do alcalde-presidente do Concello de Cervo, o nomeamento como vogal no Consello de Administración da Autoridade Portuaria de Ferrol-San Cibrao de Alfonso Villares Bermúdez.
Santiago de Compostela, 20 de marzo de 2014
RESOLUCIÓN do 25 de marzo de 2014, da Secretaría Xeral da Emigración, pola que se amplía, para as persoas residentes en Venezuela, o prazo de presentación de solicitudes da Resolución do 12 de febreiro de 2014, da Secretaría Xeral da Emigración, pola que se regulan e se convocan as subvencións do programa de axudas económicas individuais para residentes no exterior durante o ano 2014.
Vicepresidencia e Consellería de Presidencia, Administracións Públicas e Xustiza — III. Outras disposicións — 31/03/2014

Mediante a Resolución do 12 de febreiro de 2014 (DOG nº 35, do 20 de febreiro), reguláronse e convocáronse as subvencións do programa de axudas económicas individuais para residentes no exterior durante o ano 2014.
No artigo 17 da devandita resolución establécese un prazo de 40 días naturais, contados a partir do día seguinte ao da publicación da resolución no Diario Oficial de Galicia, para a presentación de solicitudes, prazo que remata o vindeiro día 1 de abril.
As especiais circunstancias sociais e políticas concorrentes actualmente en Venezuela están a provocar grandes dificultades para que as persoas residentes neste país poidan reunir a documentación necesaria para solicitar as subvencións deste programa, así como para poder achegarse ás entidades colaboradoras habilitadas para a presentación electrónica das súas solicitudes.
A situación socio-política do país está a agravar a situación de escaseza de recursos para a subsistencia, máis en sectores da poboación especialmente sensibles a estes episodios de desgoberno, como o formado polas persoas de idade.
En Venezuela residen máis de 40.000 persoas que teñen a condición política de galegos, dos cales, máis de 15.000 teñen 65 ou máis anos, e unha boa parte deles, debido aos procesos inflacionarios que recorrentemente sofre este país, non dispoñen de rendas suficientes para poder conseguir produtos de primeira necesidade ou farmacolóxicos para poder subsistir, polo que as axudas do programa de axudas económicas individuais resultan imprescindibles para a súa subsistencia.
En atención a estas circunstancias, resulta preciso ampliar, para as persoas residentes en Venezuela, o prazo de presentación de solicitudes do programa de axudas económicas individuais para o ano 2014.
En consecuencia, de conformidade co disposto no artigo 49 da Lei 30/1992, do 26 de novembro, de réxime xurídico das administracións públicas e do procedemento administrativo común,
Artigo único. Ampliación do prazo de presentación de solicitudes
Ampliar, unicamente para as persoas residentes en Venezuela, o prazo de presentación de solicitudes previsto no artigo 17 da Resolución do 12 de febreiro de 2014, pola que se regulan e se convocan as subvencións do programa de axudas económicas individuais para residentes no exterior durante o ano 2014 (DOG nº 35, do 20 de febreiro), ata o 21 de abril de 2014, inclusive.
Santiago de Compostela, 25 de marzo de 2014
CORRECCIÓN de erros. Resolución do 5 de marzo de 2014, da Dirección Xeral de Educación, Formación Profesional e Innovación Educativa, pola que se fai pública a composición das comisións de avaliación que actuarán no proceso de acreditación de competencias convocado pola Orde do 14 de xaneiro de 2014.
Consellería de Cultura, Educación e Ordenación Universitaria — III. Outras disposicións — 31/03/2014

Advertidos erros na Resolución do 5 de marzo de 2014, publicada no DOG nº 48, do martes 11 de marzo de 2014, fanse as oportunas correccións:
– Na páxina 10403, no cadro correspondente á comisión de avaliación de Electromecánica de vehículos automóbiles, debe suprimirse o CIFP Porta da Auga e incluírse no cadro correspondente a comisión de avaliación de Electromecánica de vehículos automóbiles e carrozaría, segundo os datos seguintes:
RESOLUCIÓN do 18 de marzo de 2014, da Secretaría Xeral do Medio Rural e Montes, pola que se dá publicidade ás subvencións concedidas ao abeiro da Orde do 24 de abril de 2013 (Diario Oficial de Galicia número 81, do 26 de abril) pola que se establecen as bases reguladoras para a concesión de axudas para a execución de medidas de promoción do sector vitivinícola en mercados de terceiros países, e se convocan para o ano 2013.
Consellería do Medio Rural e do Mar — III. Outras disposicións — 31/03/2014

De conformidade co disposto no artigo 15.1 da Lei 9/2007, do 13 de xuño, de subvencións de Galicia,
Dar publicidade ás subvencións concedidas ao abeiro da Orde do 24 de abril de 2013 (DOG nº 81, do 26 de abril) pola que se establecen as bases reguladoras para a concesión de axudas para a execución de medidas de promoción do sector vitivinícola en mercados de terceiros países, e se convocan para o ano 2013, que figuran como anexo desta resolución. As ditas axudas foron aprobadas con cargo á aplicación orzamentaria 12.20.713D.770.0 dos orzamentos xerais da Comunidade Autónoma de Galicia, cunha dotación de 500.000 euros para o exercicio 2013 e de 1.000.000 euros para o exercicio 2014.
Santiago de Compostela, 18 de marzo de 2014
ORDE do 18 de marzo de 2014 pola que se modifica a autorización do centro privado Castelao, no concello da Coruña.
Consellería de Cultura, Educación e Ordenación Universitaria — III. Outras disposicións — 31/03/2014

A representante da titularidade do centro privado Castelao, do concello da Coruña, solicita a supresión dun ciclo formativo de grao superior (CS) de Desenvolvemento de aplicacións multiplataforma, e autorización para impartir o CS Márketing e publicidade.
Logo de tramitar o expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995, que o desenvolve, por proposta da Dirección Xeral de Centros e Recursos Humanos,
Primeiro. 1. Suprimir o ciclo formativo de grao superior de Desenvolvemento de aplicacións multiplataforma e autorizar a implantación do CS Márketing e publicidade, no centro privado que se sinala:
2. Composición resultante:
Quenda de mañá:
• 1 CS Administración e finanzas (2 unidades para 20 alumnos/as cada unha).
• 1 CS Xestión comercial e márketing (1 unidade para 20 alumnos/as).
Quenda de tarde-noite:
• 1 CS Integración social (1 unidade para 20 alumnos/as).
• 1 CS Márketing e publicidade (2 unidades para 30 alumnos/as cada unha).
Segundo. Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 18 de marzo de 2014
ORDE do 12 de marzo de 2014, de extinción e cancelación da inscrición no Rexistro Autonómico de Mutualidades de Previsión Social Non Integradas na Seguridade Social da entidade PCAE-VIGO, Mutualidade de Previsión Social a Prima Fixa, en liquidación.
Consellería de Facenda — III. Outras disposicións — 31/03/2014

Por Orde do 2 de abril de 2012, da Consellería de Facenda, encomendouse ao Consorcio de Compensación de Seguros a liquidación da entidade PCAE-VIGO, Mutualidade de Previsión Social a Prima Fixa, en liquidación.
Rematado o proceso de liquidación da referida entidade, o Consorcio de Compensación de Seguros solicita a extinción e cancelación da inscrición do rexistro autonómico de mutualidades de previsión social da citada entidade.
Da documentación que se xunta á solicitude formulada, despréndese que se deu cumprimento ao disposto na lexislación vixente.
A competencia na materia ven determinada no Decreto 340/1996, do 13 de setembro, polo que se asumen funcións e servizos transferidos á Comunidade Autónoma de Galicia mediante o Real decreto 1642/1996, do 5 de xullo, en materia de mutualidades de previsión social e se asignan á Consellería de Economía e Facenda e no Decreto 307/2009, do 28 de maio, polo que se establece a estrutura orgánica da Consellería de Facenda.
Á vista do anterior, tendo en conta a documentación que obra no expediente, a proposta da Dirección Xeral de Política Financeira e Tesouro, e de acordo co previsto no artigo 28.5 do Real decreto lexislativo 6/2004, do 29 de outubro, polo que se aproba o texto refundido da Lei de ordenación e supervisión dos seguros privados,
Declarar a extinción da entidade PCAE-VIGO, Mutualidade de Previsión Social a Prima Fixa, en liquidación e proceder á súa cancelación no Rexistro Autonómico de Mutualidades de Previsión Social Non Integradas na Seguridade Social, creado pola Orde do 5 de maio de 1999.
De acordo co mencionado artigo 28.5 do Real decreto lexislativo 6/2004, a extinción e cancelación da mutualidade no rexistro administrativo determina a posterior cancelación no Rexistro Mercantil.
Contra esta orde, que pon fin á vía administrativa, de conformidade co previsto no artigo 4 da Lei 6/2001, do 29 de xuño, de adecuación da normativa da Comunidade Autónoma de Galicia á Lei 4/1999, do 13 de xaneiro, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común, poderase interpoñer, con carácter potestativo, recurso de reposición, no prazo dun mes, contado a partir do día seguinte ao da notificación desta, de acordo cos artigos 116 e 117 da Lei 30/1992.
Así mesmo, poderase interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses a contar desde o día seguinte ao da súa notificación, de conformidade co disposto nos artigos 11.1.a), 25 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 12 de marzo de 2014
RESOLUCIÓN do 14 de marzo de 2014, da Dirección Xeral de Administración Local, pola que se fan públicas as axudas concedidas ao abeiro da Orde do 8 de agosto de 2013 pola que se establecen as bases reguladoras e se convocan subvencións para a execución de infraestruturas de uso público destinadas aos concellos de Galicia, de forma individual e mediante o sistema de xestión compartida, cofinanciadas polo Fondo Europeo de Desenvolvemento Rexional.
Vicepresidencia e Consellería de Presidencia, Administracións Públicas e Xustiza — III. Outras disposicións — 31/03/2014

Conforme o establecido no artigo 15.1 da Lei 9/2007, do 13 de xuño, de subvencións de Galicia, e no artigo 22 da Orde do 8 de agosto de 2013, da Vicepresidencia e Consellería de Presidencia, Administracións Públicas e Xustiza, pola que se establecen as bases reguladoras e se convocan subvencións para a execución de infraestruturas de uso público destinadas aos concellos de Galicia, de forma individual e mediante o sistema de xestión compartida, cofinanciadas polo Fondo Europeo de Desenvolvemento Rexional (80 %), publicarase no Diario Oficial de Galicia a relación das concedidas con indicación das persoas beneficiarias e os importes das axudas concedidas.
Estes fondos Feder están incluídos dentro do programa operativo Feder 2007-2013, no seu eixe 5 de desenvolvemento sustentable local e urbano, tema prioritario 58, actuación 5, que ten como fin, entre outros, as axudas ás entidades locais para infraestruturas de uso público.
De acordo co anterior,
Publicar no Diario Oficial de Galicia as axudas concedidas por Resolución do 13 de novembro de 2013, da Vicepresidencia e Consellería de Presidencia, Administracións Públicas e Xustiza, destinadas a subvencionar a execución de infraestruturas de uso público por parte dos concellos de Galicia, de forma individual e mediante o sistema de xestión compartida, cofinanciada con fondos Feder (80 %), cun importe total de 1.284.972,09 euros con cargo á aplicación orzamentaria 05.23.141A.760.3 correspondente aos orzamentos xerais da Comunidade Autónoma de Galicia para o ano 2013, nas contías e entidades beneficiarias que se relacionan no anexo desta resolución.
Santiago de Compostela, 14 de marzo de 2014
RESOLUCIÓN do 14 de marzo de 2014, da Dirección Xeral de Administración Local, pola que se publican as subvencións concedidas en virtude da Orde do 13 de maio de 2013 pola que se regulan os criterios de repartición e se establecen as bases reguladoras e a convocatoria de subvencións das liñas en concorrencia non competitiva e concorrencia competitiva do Fondo de Compensación Ambiental, de forma individual e mediante o sistema de xestión compartida, destinadas a entidades locais da Comunidade Autónoma de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 31/03/2014

De conformidade co establecido no artigo 15.1 da Lei 9/2007, do 13 de xuño, de subvencións de Galicia, e no artigo 40 da Orde do 13 de maio de 2013 pola que se regulan os criterios de repartición e se establecen as bases reguladoras e a convocatoria de subvencións das liñas en concorrencia non competitiva e concorrencia competitiva do Fondo de Compensación Ambiental, de forma individual e mediante o sistema de xestión compartida, destinadas a entidades locais da Comunidade Autónoma de Galicia, procédese á publicación das subvencións concedidas.
De acordo co anterior,
Publicar no Diario Oficial de Galicia as subvencións concedidas en virtude da Orde do 13 de maio de 2013 pola que se regulan os criterios de repartición e se establecen as bases reguladoras e a convocatoria de subvencións das liñas en concorrencia non competitiva e concorrencia competitiva do Fondo de Compensación Ambiental, de forma individual e mediante o sistema de xestión compartida, destinadas a entidades locais da Comunidade Autónoma de Galicia (DOG nº 93, do 16 de maio).
As subvencións destináronse a financiar a realización de actuacións de investimento e a custos de funcionamento dos servizos municipais dedicados á protección do ambiente e do espazo natural, que responden aos criterios ou obxectivos recollidos no artigo 4 da Orde do 13 de maio de 2013, con cargo ás aplicacións orzamentarias 05.23.141A.461.0 e 05.23.141A.761.0:
As contías e entidades beneficiarias por cada unha das liñas de subvención relaciónanse nos anexos I e II desta resolución.
Santiago de Compostela, 14 de marzo de 2014
RESOLUCIÓN do 27 de febrero de 2014, da Secretaría Xeral para o Deporte, pola que se fixa o plan de auditorías das contas anuais de 2013 das federacións deportivas galegas.
Vicepresidencia e Consellería de Presidencia, Administracións Públicas e Xustiza — III. Outras disposicións — 31/03/2014

O artigo 2.3 da Resolución da Secretaría Xeral para o Deporte do 23 de maio de 2011 (DOG número 106, do 3 de xuño), pola que se regulan determinados aspectos da contabilidade das asociacións deportivas galegas, ao falar das federacións deportivas establece:
«Aprobadas as contas, estas presentaranse, xunto á memoria descritiva das actividades realizadas durante o exercicio económico, no Rexistro de Asociacións Deportivas e Deportistas de Galicia para a súa inscrición. Esta presentación efectuarase no mes seguinte ao da súa aprobación e, en todo caso, antes do 30 de xullo de cada ano.
Así mesmo, deberán presentar ao Rexistro de Asociacións Deportivas e Deportistas de Galicia un informe da auditoría das súa contas anuais aquelas federacións deportivas galegas que resulten obrigadas conforme o plan de auditorías aprobado pola Administración deportiva autonómica a comezos de cada exercicio. Anualmente incorporaranse ao plan unha porcentaxe de federacións, de forma que, cada catro anos, todas teñan presentado o devandito informe».
A nova Lei 3/2012, do 2 de abril, do deporte de Galicia, recolleu no seu artigo 43, ao respecto do réxime contable das entidades deportivas, o seguinte:
«Regulamentariamente establecerase respecto das federacións deportivas un procedemento para o depósito anual das contas ou dun resumo destas, no Rexistro de Entidades Deportivas ou noutros rexistros públicos que puideren resultar competentes».
Por tanto, en uso das facultades que teño atribuídas pola lexislación vixente de aplicación,
Primeiro. Aprobar o plan de auditorías das contas anuais 2013 das federacións deportivas galegas. Deberán presentar informe de auditoría das citadas contas ante o Rexistro de Entidades Deportivas de Galicia, antes do 30 de setembro deste ano as seguintes federacións deportivas galegas: aeronáutica, automobilismo, baloncesto, billar, boxeo, caza, chave, columbicultura, deportes de persoas con discapacidade física, deportes para discapacitados intelectuais, esquí náutico, montañismo, motociclismo, orientación, pesca e casting, deportes para xordos.
Segundo. Así mesmo, e co obxecto de realizar un seguimento do seu estado contable e económico, deberán presentar tamén neste ano antes do 30 de setembro informe de auditoría das contas anuais de 2013 aquelas federacións que no ano 2013 percibisen máis de 200.000 euros en execución do convenio de colaboración subscrito coa Secretaría Xeral para o Deporte no citado ano, a saber, piragüismo e vela.
Santiago de Compostela, 27 de febreiro de 2014
ORDE do 18 de marzo de 2014 pola que se suprime o Rexistro Auxiliar do Servizo de Coordinación da Área Cultural da Xefatura Territorial da Coruña da Consellería de Cultura, Educación e Ordenación Universitaria.
Vicepresidencia e Consellería de Presidencia, Administracións Públicas e Xustiza — III. Outras disposicións — 31/03/2014

O Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia, dispón no seu artigo 8.2 que a creación, modificación ou supresión das oficinas de rexistro auxiliares se fará mediante orde da consellería competente en materia de administracións públicas por proposta da consellería ou entidade correspondente logo de informe da Oficina de Rexistro Xeral.
O Servizo de Coordinación da Área Cultural, unidade administrativa adscrita á Xefatura Territorial da Coruña da Consellería de Cultura, Educación e Ordenación Universitaria, tal e como dispón o Decreto 4/2013, do 10 de xaneiro, polo que se establece a estrutura orgánica da Consellería de Cultura, Educación e Ordenación Universitaria (DOG nº 13, do 18 de xaneiro), localizábase na rúa Durán Loriga, nº 3, na cidade da Coruña.
Esas dependencias foron ocupadas polas unidades administrativas adscritas á Xefatura Territorial da Coruña da Consellería de Sanidade.
Con data do 1 de novembro de 2013, o Servizo de Coordinación da Área Cultural trasladouse ao edificio administrativo da Coruña, sito na rúa Vicente Ferrer, nº 2, onde se atopa o Rexistro Xeral. En consecuencia, o Rexistro Auxiliar do Servizo de Coordinación da Área Cultural, necesario ata agora no enderezo Durán Loriga, nº 3, pasa a ser innecesario, posto que este servizo pode servirse do Rexistro Xeral.
Todas estas modificacións fanse co obxecto de adaptarse á situación actual, tendo sempre en conta os principios de eficacia e economía que deben inspirar a actuación e a organización administrativa.
Conforme o anterior, cómpre proceder á supresión do Rexistro Auxiliar do Servizo de Coordinación da Área Cultural. A actividade desta unidade pasará a ser ofrecida pola Oficina do Rexistro Xeral, situada no edificio administrativo da Coruña (sito na rúa Vicente Ferrer, nº 2, 15008).
Polo exposto, e en uso das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e da súa Presidencia,
Artigo único
Suprímese o Rexistro Auxiliar do Servizo de Coordinación da Área Cultural. A actividade desta unidade pasará a ser servida pola Oficina do Rexistro Xeral, situada no edificio administrativo da Coruña (sito na rúa Vicente Ferrer, nº 2, 15008).
Disposición derradeira primeira
O establecido nesta orde non suporá incremento de gasto.
Disposición derradeira segunda
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 18 de marzo de 2014
ORDE do 10 de marzo de 2014 pola que se resolve a integración da Biblioteca Pública Municipal de Pantón na Rede de Bibliotecas de Galicia.
Consellería de Cultura, Educación e Ordenación Universitaria — III. Outras disposicións — 27/03/2014

Vista a proposta do secretario xeral de Cultura, e de conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
Primeiro. Integrar na Rede de Bibliotecas de Galicia a Biblioteca Pública Municipal de Pantón.
Segundo. A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que se deberá axustar ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro. O prazo de sinatura deste convenio non deberá ser superior aos tres meses. De non cumprirse este prazo, deixarase sen efecto a posible resolución favorable e suporá o arquivamento definitivo da solicitude.
Cuarto. O posterior incumprimento do dito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 10 de marzo de 2014
RESOLUCIÓN do 12 de marzo de 2014, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 27/03/2014

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servizos Sociais, polo que se establece na Comunidade Autónoma de Galicia, a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán aos organismos responsables na comunidade autónoma a homologación dos ditos cursos e, no seu artigo 9, a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Sanea Control, S.L., de acordo coas seguintes bases:
1. Denominación do curso: curso para a capacitación de aplicadores/manipuladores de produtos biocidas. Nivel básico.
2. Entidade organizadora: Sanea Control, S.L.
3. Data: do 7 ao 11 de abril de 2014.
4. Lugar de realización: Hotel Madrid, rúa Andrés Mellado, nº 5, 36001 Pontevedra.
5. Número de prazas: máximo 25 alumnos.
6. Dirixido a: todo o persoal auxiliar das empresas que apliquen e/ou manipulen produtos biocidas.
7. Criterios de selección: por rigorosa orde de recepción de inscricións.
8. Presentación de solicitudes: solicitude segundo o modelo do anexo.
9. Programa:
10. Certificado de superación do curso: é obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de superalas, expedirá o certificado correspondente, co que poderá solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel básico.
Santiago de Compostela, 12 de marzo de 2014
RESOLUCIÓN do 18 de marzo de 2014, da Secretaría Xeral de Medio Rural e Montes, pola que se dá publicidade ás subvencións concedidas ao abeiro da Orde do 30 de xaneiro de 2013 (Diario Oficial de Galicia nº 24, do 4 de febreiro), pola que se modifican as bases reguladoras das axudas a agrupacións de produtores para a realización de actividades de información e promoción de produtos agroalimentarios galegos con calidade diferenciada, no marco do Programa de desenvolvemento rural para Galicia 2007-2013, e se convocan para o ano 2013.
Consellería do Medio Rural e do Mar — III. Outras disposicións — 28/03/2014

De conformidade co disposto no artigo 15.1 da Lei 9/2007, do 13 de xuño, de subvencións de Galicia,
Dar publicidade ás subvencións concedidas ao abeiro da Orde do 30 de xaneiro de 2013 (DOG nº 24, do 4 de febreiro), pola que se modifican as bases reguladoras das axudas a agrupacións de produtores para a realización de actividades de información e promoción de produtos agroalimentarios galegos con calidade diferenciada, no marco do Programa de desenvolvemento rural para Galicia 2007-2013, e se convocan para o exercicio orzamentario de 2013, que figuran como anexo desta resolución. As ditas axudas foron aprobadas con cargo á aplicación orzamentaria 12.20.713D.781.0; proxecto 2011 00715; cun crédito orzamentario para o ano 2013 de 1.466.236 €, e de 600.000 € para a anualidade 2014.
Santiago de Compostela, 18 de marzo de 2014
RESOLUCIÓN do 18 de marzo de 2014, da Secretaría Xeral de Medio Rural e Montes, pola que se dá publicidade ás subvencións concedidas ao amparo do Acordo do Consello da Xunta de Galicia do 27 de xuño de 2013, polo que se autoriza a Consellería do Medio Rural e do Mar para a concesión de subvencións aos consellos reguladores das denominacións de calidade para gastos de funcionamento.
Consellería do Medio Rural e do Mar — III. Outras disposicións — 28/03/2014

De conformidade co disposto no artigo 15.1 da Lei 9/2007, do 13 de xuño, de subvencións de Galicia,
Dar publicidade ás subvencións concedidas ao abeiro do Acordo do Consello da Xunta de Galicia do 27 de xuño de 2013, polo que se autoriza a Consellería do Medio Rural e do Mar para a concesión de subvencións aos consellos reguladores das denominacións de calidade para gastos de funcionamento que figuran como anexo desta resolución. As ditas axudas foron aprobadas con cargo á aplicación orzamentarias 12.20.713D.481.1 (gastos de funcionamento dos consellos reguladores); proxecto 2012 00770; cun crédito orzamentario para o ano 2013 de 469.433 euros.
Santiago de Compostela, 18 de marzo de 2014
RESOLUCIÓN do 18 de marzo de 2014, da Secretaría Xeral de Medio Rural e Montes, pola que se dá publicidade ás subvencións concedidas ao abeiro da Orde do 10 de maio de 2013 pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias, e se convocan para 2013.
Consellería do Medio Rural e do Mar — III. Outras disposicións — 28/03/2014

De conformidade co disposto no artigo 15.1 da Lei 9/2007, do 13 de xuño, de subvencións de Galicia,
Dar publicidade ás subvencións concedidas ao abeiro da Orde do 10 de maio de 2013 (DOG nº 93, do 16 de maio) pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias e se convocan para o exercicio orzamentario de 2013, que figuran como anexo desta resolución. As ditas axudas foron aprobadas con cargo á aplicación orzamentaria 12.20.713D.781.0 (Promoción e comercialización agroalimentaria); proxecto 2011 00765 (Control da calidade); cun crédito orzamentario para o ano 2013 de 189.860 euros.
Santiago de Compostela, 18 de marzo de 2014
ORDE do 12 de marzo de 2014 pola que se modifica a autorización, por cambio de titularidade, dos centros privados Novacaixagalicia da Coruña, Campelo Novacaixagalicia de Poio e Colegio Hogar Novacaixagalicia de Vigo.
Consellería de Cultura, Educación e Ordenación Universitaria — III. Outras disposicións — 28/03/2014

O representante legal dos centros privados Novacaixagalicia do concello da Coruña, Campelo Novacaixagalicia, do concello de Poio (Pontevedra), e Colegio Hogar Novacaixagalicia do concello de Vigo (Pontevedra), solicita o cambio de titularidade dos centros educativos.
A Fundación Especial Novacaixagalicia Obra Social é o resultado da transformación en fundación de carácter especial da Caixa de Aforros de Galicia, Vigo, Ourense e Pontevedra (Novacaixagalicia).
Logo da tramitación do expediente, de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado Novacaixagalicia, código 15005270; Campelo Novacaixagalicia, código 36015962, e Colegio Hogar Novacaixagalicia, código 36011609, a favor da Fundación Especial Novacaixagalicia Obra Social.
O cambio de titularidade non afectará o réxime de funcionamento dos centros.
Segundo. Esta orde dará lugar á correspondente inscrición no Rexistro de Centros da Comunidade Autónoma de Galicia.
Terceiro. Os centros quedan obrigados ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 12 de marzo de 2014
CORRECCIÓN de erros. Orde do 17 de marzo de 2014 pola que se regula a xestión e a presentación e o pagamento electrónico da taxa fiscal sobre o xogo realizado a través de máquinas de xogo.
Consellería de Facenda — I. Disposicións xerais — 26/03/2014

Advertidos erros na citada orde, publicada no Diario Oficial de Galicia número 55, do 20 de marzo de 2014, cómpre efectuar as oportunas correccións:
Na páxina 11840, onde di: «2) se n > 2 A+x A (n-1)+ a (pp-pmr)»,
debe dicir: «2) se n ≥ 2 A+x A+x A (n-1)+ a (pp-pmr)».
Na páxina 11843 no anexo IV «Modelo 046. Taxa fiscal sobre o xogo. Máquinas de xogo. Resumo autoliquidacións (formato electrónico)», no parágrafo incluído baixo a expresión «Instrucións», no punto «Período e carácter», onde di: «Se a declaración fose unha complementaria doutra xa presentada, marcarase o recadro denominado COMPLEMENTARIO e consignarase o número da declaración a que complementa», debe ter a seguinte redacción:
«Se a declaración fose unha complementaria doutra xa presentada, marcarase o recadro denominado COMPLEMENTARIA e consignarase o número da declaración á que complementa».
RESOLUCIÓN do 12 de marzo de 2014, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 26/03/2014

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servizos Sociais, polo que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán aos organismos responsables na comunidade autónoma a homologación dos ditos cursos e no seu artigo 9 a obrigatoriedade de que o organismo oficial responsable publique no
Diario Oficial de Galicia
a información correspondente a cada curso que se vai realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Sanea Control, S.L., de acordo coas seguintes bases:
1. Denominación do curso:
Curso para a capacitación de aplicadores/manipuladores de produtos biocidas. Nivel básico.
2. Entidade organizadora:
Sanea Control, S.L.
3. Data:
Do 7 ao 11 de abril de 2014.
4. Lugar de realización:
Fundación Coren.
Estrada nacional 120, vía provincial O-410, nº 41, Razamonde.
32459 Cenlle (Ourense).
5. Número de prazas:
Máximo 25 alumnos.
6. Dirixido a:
Todo o persoal auxiliar das empresas que apliquen e/ou manipulen produtos biocidas.
7. Criterios de selección:
Por rigorosa orde de recepción de inscricións.
8. Presentación de solicitudes:
Solicitude segundo o modelo do anexo.
9. Programa:
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos, e en caso de superalas, expedirá o certificado correspondente co que poderán solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel básico.
Santiago de Compostela, 12 de marzo de 2014
RESOLUCIÓN do 17 de xaneiro de 2014, da Secretaría Xeral Técnica e do Patrimonio da Consellería de Facenda, pola que se dá publicidade aos convenios de colaboración subscritos por esta consellería no terceiro cuadrimestre do ano 2013.
Consellería de Facenda — III. Outras disposicións — 28/01/2014

En virtude do establecido no artigo 11 da Lei 4/2006, do 30 de xuño, de transparencia e boas prácticas na Administración pública galega,
Artigo único
Darlle publicidade á relación dos convenios subscritos pola Consellería de Facenda nos meses de setembro, outubro, novembro e decembro do ano 2013 e que se incorpora como anexo a esta resolución.
Santiago de Compostela, 17 de xaneiro de 2014
ORDE do 31 de decembro de 2013 pola que se resolve a convocatoria de axudas a centros privados concertados para a atención ao alumnado con necesidades específicas de apoio educativo para o curso 2013/14.
Consellería de Cultura, Educación e Ordenación Universitaria — III. Outras disposicións — 28/01/2014

A Consellería de Cultura, Educación e Ordenación Universitaria, mediante a Orde do 24 de outubro de 2013, DOG do 31 de outubro, estableceu as bases reguladoras e convocou axudas a centros privados concertados para atender o alumnado con necesidades específicas de apoio educativo, naqueles aspectos que non estiveran xa cubertos polo correspondente concerto, desde o día 1 de setembro de 2013 ata o 31 de agosto de 2014.
Unha vez rematado o procedemento establecido na convocatoria, cómpre facer pública a relación definitiva de centros beneficiarios destas axudas, de acordo co artigo 11 da devandita orde.
En consecuencia, por proposta da Dirección Xeral de Centros e Recursos Humanos,
Primeiro. Conceder as axudas económicas aos centros privados concertados que se relacionan no anexo I desta orde.
Segundo. Denegar as axudas solicitadas polos centros educativos que se relacionan no anexo II desta orde.
Contra esta orde, que pon fin á vía administrativa, poderase interpoñer recurso potestativo de reposición ante esta consellería, no prazo dun mes contado a partir do día seguinte ao da publicación no
Diario Oficial de Galicia,
de acordo co disposto nos artigos 107.1, 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou, directamente, recurso contencioso-administrativo, no prazo de dous meses, ante o Tribunal Superior de Xustiza de Galicia, conforme os artigos 10, 14 e 46.1º da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 31 de decembro de 2013
RESOLUCIÓN do 20 de decembro de 2013 pola que se dá publicidade ás subvencións concedidas ao abeiro da Orde do 4 de setembro de 2013 (Diario Oficial de Galicia número 176, do 16 de setembro) pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se procede á súa convocatoria para o ano 2013.
Consellería de Cultura, Educación e Ordenación Universitaria — III. Outras disposicións — 31/01/2014

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no
Diario Oficial de Galicia
das axudas concedidas coa indicación da convocatoria, o programa e o crédito orzamentario a que se imputan, o beneficiario, a cantidade concedida e a finalidade.
Na súa virtude
Primeiro. Ordenar a publicación no
Diario Oficial de Galicia
das axudas concedidas ao abeiro da Orde do 4 de setembro de 2013 (DOG núm. 176, do 16 de setembro), pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se procede á súa convocatoria para o ano 2013 con cargo ás aplicacións orzamentarias 09.21.433A.770.0 e 09.21.433A.781.2, segundo o anexo I desta resolución.
Segundo. Deixar como non subvencionadas as restantes solicitudes admitidas a trámite, por esgotamento de crédito na aplicación orzamentaria 09.21.433A.781.2, así como desestimar o resto das solicitudes presentadas ao abeiro da Orde do 4 de setembro de 2013, que se contemplan no anexo II desta resolución.
Santiago de Compostela, 20 de decembro de 2013
ORDE do 31 de decembro de 2013 pola que se resolve a convocatoria da Orde do 24 de setembro de axudas dirixidas a escolas de música non dependentes desta consellería.
Consellería de Cultura, Educación e Ordenación Universitaria — III. Outras disposicións — 31/01/2014

Por Orde do 24 de setembro de 2013 (DOG do 4 de outubro) publicouse a convocatoria de axudas dirixidas a escolas de música non dependentes da Consellería de Cultura, Educación e Ordenación Universitaria.
Valoradas pola comisión as solicitudes e a documentación xustificativa presentadas e elevada a proposta definitiva de concesión destas axudas, segundo prevén os puntos sétimo e oitavo da orde de convocatoria, e en virtude das atribucións que ten conferidas a Consellería de Cultura, Educación e Ordenación Universitaria,
Primeiro. Concederlle as axudas, nas contías que se sinalan, ás escolas de música públicas das cales sexan titulares os concellos que se relacionan no anexo I a esta orde.
Segundo. Concederlle as axudas, nas contías que se sinalan, ás escolas de música dependentes de asociacións ou fundacións sen ánimo de lucro que se relacionan no anexo II a esta orde. Así mesmo, desestimar as solicitudes presentadas polas escolas de música dependentes de asociacións ou fundacións sen ánimo de lucro que se relacionan no anexo III, polas causas que se indican.
Terceiro. O pagamento da subvención realizarase unha vez comprobado polo órgano concedente a xustificación presentada polo/a beneficiario/a da realización da actividade subvencionada. Toda alteración das condicións tidas en conta para a concesión da subvención poderá dar lugar á modificación desta resolución de concesión.
Cuarto. Contra esta orde, que esgota a vía administrativa, os/as interesados/as poderán interpoñer recurso potestativo de reposición no prazo dun mes, contado a partir do día seguinte ao da súa publicación no Diario Oficial de Galicia, ante a persoa titular da Consellería de Cultura, Educación e Ordenación Universitaria, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común ou ben os/as interesados/as poderán presentar directamente recurso contencioso-administrativo, ante o Tribunal Superior de Xustiza de Galicia, no prazo de dous meses contados a partir do día seguinte ao da súa publicación, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 31 de decembro de 2013
RESOLUCIÓN do 15 de xaneiro de 2014 pola que se publican os convenios de colaboración asinados no terceiro cuadrimestre de 2013.
Axencia Galega de Desenvolvemento Rural — III. Outras disposicións — 30/01/2014

De conformidade co disposto no artigo 11 da Lei 4/2006, do 30 de xuño, de transparencia e boas prácticas na Administración pública galega, publícase a relación dos convenios de colaboración que asinou a Axencia Galega de Desenvolvemento Rural no terceiro cuadrimestre de 2013 e que figuran no anexo.
Santiago de Compostela, 15 de xaneiro de 2014